Who Put the Bomp (In the Bomp, Bomp, Bomp)

«Who Put the Bomp (In the Bomp, Bomp, Bomp)» er en amerikansk slagersang i doo-wop-stil fra 1961 med melodi og tekst av Gerry Goffin og Barry Mann, som ble gjort kjent av Barry Mann.

Mann spilte opprinnelig sangen inn på singlen ABC Paramount 10237. Han ble backet opp av The Halos,Mary Goldberg's R&B Notebooks – The Arthur Crier Story som tidligere hadde backet opp Curtis Lee på sangen «Pretty Little Angel Eyes».

I denne sangen synger Mann om den hyppige anvendelsen av tulletekster i doowop-sanger og om hvordan jenta hans ble forelsket i ham etter å ha lyttet på flere slike sanger.

Eksempler på den type sang det blir referert til innbefatter The Marcels' versjon av «Blue Moon» (hvor det synges «bomp bomp ba bomp, ba bomp ba bomp bomp» og «dip-de-dip-de-dip»)Marsh, Dave: The Heart of Rock & Roll: The 1001 Greatest Singles Ever Made, 1999, Da Capo Inc.; ISBN 0306 80901X og The Edsels «Rama-Lama-Ding-Dong», som begge lå på singlelisten tidligere samme år.Top Pop Singles 1955–1996, Copyright 1997, Recoird Research Inc.; ISBN 0-89820-122-5

«Who Put the Bomp (In the Bomp, Bomp, Bomp» passer inn i kategorien «selvrefererende» sanger. Rocksanger handler om rock (We're gonna rock around the clock), reggaesanger om reggae, rapsanger om rap osv. I denne bestemte sangen blir det aspektet understreket av det faktum at Mann er en låtskriver som synger om låtskrivere.

Den er også en ironisk, lett selvharselerende sang, et kjent fenomen i populærmusikken. Ms «Pop Muzik» er et annet eksempel.

 Listeplasserringer 
Sangen debuterte på den amerikanske Billboard Hot 100-singlelisten 7. august 1961 og ble der i tolv uker med nummer syv som høyeste plassering.Top Pop singles 1955–1996, Copyright 1997, Record Research Inc.; ISBN 0-89820-122-5 Manns versjon kom ikke på den britiske singlelisten, selv om en coverversjon med The Viscounts nådde en 21.-plass i september 1961 og en versjon med Showaddywaddy kom på en 37.-plass i august 1982.Everyhit.com

 Norsk versjon 
Den norske tittelen er «Borghild». 
I 1980 utgav Vazelina Bilopphøggers sangen på albumet Slitin i knea (Philips 6327 043).Diskografier og annet go'-stoff for samlere Norsk tekst var ved Jan Paulsen.Diskografier og annet go'-stoff for samlere

 Referanser 

Kategori:Sanger fra USA
Kategori:Sanger fra 1961